
    Republika Hrvatska
Općinski sud u Čakovcu
         Prekršajni odjel 
Zrinsko-frankopanska 9			         	             Poslovni broj: Pp Ikp-eu-30/2026-4

U   I M E   R E P U B L I K E   H R V A T S K E 
P R E S U D A

	Općinski sud u Čakovcu, Prekršajni odjel, po sucu Draženu Bence, uz sudjelovanje zapisničarke Ljiljane Lehkec, u predmetu priznanja odluke o novčanoj kazni nadležnog tijela Republike Austrije, po odluci Bezirkshauptmannschaft Liezen, broj BHLI/612230067540/2023 od 26.03.2025. godine, protiv osuđenika Igora Tkalec, dana 31. kolovoza 2026. godine,

p r e s u d i o   j e :

	I. Na temelju čl. 77. st. 1. u svezi s čl. 78.a i čl. 1. st. 1. toč. 5. Zakona o pravosudnoj suradnji u kaznenim stvarima s državama članicama Europske unije („Narodne novine“ broj 91/10, 81/13 i 124/13 i 26/15), u daljnjem tekstu ZPSKS-EU) priznaje se odluka nadležnog tijela Republike Austrije,  Bezirkshauptmannschaft Liezen, broj BHLI/612230067540/2023) od 26.03.2025., pravomoćna 12.12.2025., kojom je osuđeniku IGORU TKALEC, OIB 56087634383, s prebivalištem: Vučetinec br. 10, izrečena novčana kazna u iznosu od 100 (sto eura), kao sankcija zbog počinjenja prekršaja što ste kao odgovorni pravne osobe koja je korisnik vozila/prikolice propustio da u roku od dva tjedna od dostave poziva za davanje podataka o vozaču priopći tko je (ime i točna adresa) vozilom reg. oznake ČK 654JE,  mjesto 8940 Liezen, Hauptplatz 12 (Austrija), dana 08.05.2024. u 00:00 sati počinio prometni prekršaj. 

	II. Na temelju čl. 81. st. 2. ZPSKS-EU utvrđuje se novčana kazna iz točke I. u iznosu od 100 (sto eura), a osuđenik Igor Tkalec,  dužan ju je platiti u korist računa broj HR1210010051863000160, primatelj: Republika Hrvatska Državni proračun, model HR63, prema pozivu na broj primatelja (odobrenje) po nalogu za nacionalna plaćanja priloženom uz presudu, opis plaćanja: uplata novčane kazne po odluci Općinskog suda u Čakovcu, Prekršajni odjel broj Pp Ikp-eu-30/2026. 

	III. Na temelju čl. 34. st. 1. Prekršajnog zakona („Narodne novine“ br. 107/07, 39/13, 157/13 i 110/15) i čl. 77. st. 3. ZPSKS-EU (Narodne novine“ br. 91/10, 81/13, 124/15 i 26/15) određuje se izvršenje novčane kazne u iznosu od 100,00 eura (sto eura), na način da će se ista prisilno naplatiti u korist proračuna Republike Hrvatske odmah po pravomoćnosti ove presude.

               IV. Na temelju čl. 82. st. 1. ZPSKS-EU novčana kazna izvršit će se u skladu s pravom Republike Hrvatske na način kako se izvršava novčana kazna koju je izrekao sud u Republici Hrvatskoj. 

	V. Ukoliko odluku o novčanoj kazni nije moguće izvršiti u cijelosti ili djelomično, neće se primijeniti zamjenske sankcije, uključujući i kaznu zatvora, u skladu s pravom Republike Hrvatske. 
   
Obrazloženje

	1. Nadležno tijelo Republike Austrije, dana  22. svibnja 2026. dostavilo je molbu za priznanje i izvršenje odluke o novčanoj kazni tijela Republike Austrije, po odluci Bezirkshauptmannschaft Bezirkshauptmannschaft Liezen, broj BHLI/612230067540/2023) od 26.03.2025., pravomoćna 12.12.2025., kojom je osuđeniku Igoru Tkalec, izrečena novčana kazna u iznosu od 100 (sto eura), kao sankcija zbog počinjenja prekršaja u Republici Austriji. 

	 2. Imajući u vidu podatke o prebivalištu osuđenika, sukladno odredbi iz čl. 5. st. 1. podstavak 4. u svezi s čl. 1. t. 1. t. 5. ZPSKS-EU, ovaj Sud je stvarno i mjesno nadležan za postupanje u ovom predmetu. Naime, prema navedenim zakonskim odredbama za priznanje i izvršenja odluka o novčanoj kazni nadležan je sud prema mjestu gdje fizička osoba ima prebivalište, a mjesto prebivališta osuđenika Igora Tkalec je u Vučetincu br. 10.  

	3. Ovaj Sud nalazi da su u konkretnom slučaju ispunjene sve zakonske pretpostavke propisane u ZPSKS-EU za priznanje i izvršenje odluke o novčanoj kazni. 

	4. Prije svega odluka se nesumnjivo odnosi na kažnjivo djelo kršenja  propisa o sigurnosti u cestovnom prometu, za koja kažnjiva djela će se sukladno čl. 77. ZPSKS-EU odluka o novčanoj kazni priznati bez provjere dvostruke kažnjivosti. 

	5. Predmetnom stranom odlukom osuđeniku je naloženo plaćanje novčane kazne kao sankcije zbog počinjenja prekršaja, a koja odluka se sukladno čl. 2. st. 1. t. 15. ZPSKS-EU podvodi pod pojam „odluka o novčanoj kazni“ kako je on definiran u tom Zakonu. Naime, prema navedenoj odredbi odlukom o novčanoj kazni, između ostaloga, smatra se i pravomoćna odluka kojom je fizičkoj ili pravnoj osobi naloženo plaćanje novčane kazne koju je donijelo tijelo države izdavanja za djelo kažnjivo po pravu te države (čl. 2. st. 1. t. 15. podstavak a) ZPSKS-EU). 

	6. Ovaj Sud nije utvrdio postojanje okolnosti koje prema čl. 80. st. 1. ZPSKS-EU  predstavljaju obvezatne razloge za odbijanje priznanja i izvršenja odluke o novčanoj kazni, kao niti postojanje okolnosti iz čl. 80. st. 2. ZPSKS-EU na temelju kojih bi, rukovodeći se načelima učinkovite suradnje, svrhovitosti i prava na pošteno suđenje, odbio priznanje i izvršenje odluke o novčanoj kazni. 

	7. Novčana kazna će se sukladno čl. 82. st. 1. u vezi čl. 86. ZPSKS-EU izvršiti u skladu s pravom Republike Hrvatske na način kako se izvršava novčana kazna koju je izrekao domaći sud, u korist državnog proračuna Republike Hrvatske. 

	8. Budući da Republika Austrija, kao država izdavanja, u predmetnoj potvrdi iz čl. 87. st. 2. ZPSKS-EU nije dopustila primjenu zamjenske sankcije, to znači da se sukladno čl. 83. ZPSKS-EU, u slučaju da odluku o novčanoj kazni neće biti moguće u cijelosti ili djelomično izvršiti, neće primijeniti zamjenske sankcije, uključujući i kaznu zatvora, u skladu s pravom Republike Hrvatske. 

	9. Slijedom svega iznijetog valjalo je odlučiti kao u izreci ove odluke. 


U Čakovcu, 31. kolovoza 2026. 
     
           
               Zapisničarka                                                                             Sudac
            Ljiljana Lehkec					     	     Dražen Bence



UPUTA O PRAVNOM LIJEKU: 
Protiv ove presude stranka ima pravo žalbe u roku od 8 (osam) dana od primitka pisanog prijepisa rješenja. Žalba se podnosi pisano u tri istovjetna primjerka ovome sudu, a o njoj odlučuje Visoki prekršajni sud Republike Hrvatske u Zagrebu. 


DOSTAVNA NAREDBA 
1. Osuđenik Igor Tkalec,
2. Općinsko državno odvjetništvo u Čakovcu,
3. Ministarstvo pravosuđa, Uprava za europske poslove, međunarodnu i pravosudnu suradnju i sprječavanje korupcije, Zagreb na br.  Klasa: 720-03/26-01/3190, URBROJ: 514-06-02-03-02/01-26-02 od 22. svibnja 2025. - po pravomoćnosti,
4. Za spis.

